قصة رائعة. اتفاجأت لما عرفت أن الفكرة قام بيها الأديب نجيب محفوظ ومجموعة من الأدباء الكبار واستغربت ازاى فكرة رائعة زي دي وعمل قام بيه أسماء كبيرة وليها وزنها يبقى في طي النسيان . فكرة القصة وهي ان يشترك في كتابتها أكتر من كاتب مريت بيها كتير قبل كدا لأننا كنا بنقوم بيها في كتير من الورش لكن بشكل شفوي وكان هدفنا اننا نوسع خيالنا وأفكارنا ونتعرف علي طريقة تفكير كل واحد فينا وخياله بيوصلوا لفين ومنها بردو للتسلية. لكن أعترف ان القصص للى كنا بننسجها في الورش لو اتقارنت ب قصة تكملها أنت هتكون في منتهي السطحية : . لأنها كانت قصص روتينية وعادية مش خيال ورعب زى القصة دي. الحقيقة حسيت ان القصة كلها بقلم د.أحمد محستش ابدا ان القصة كاتبها أخرين غيره. واضح ان الكتاب بذلوا مجهود كبير جدا عشان يطلع العمل كله بنفس الطريقة والأسلوب. كنت بحس أختلاف بسيط يكاد لا يذكر أحيانا. فكرة القصة ومفاجأتها الكتيرة أجبرتني اقرأها كلها دفعة واحدة. استمتعت بيها جدا تجربة مميزة :
reviews (hotels, books, movies, products and a few airlines)